موزی

موزی، مو تزو یا میشیس (حقیقی نام: مو دی، عرصہ حیات: 470 – 391 ق م)Průšek, Jaroslav and Zbigniew Słupski, eds., Dictionary of Oriental Literatures: East Asia (Charles Tuttle, 1978): 119-120. سو مکاتب فکر کے دور (ابتدائی متحارب ریاستوں کے دور) کے دوران ایک چینی فلسفی گذرے ہیں۔ موزی نامی کتاب ان کی اور ان کے مریدین کی طرف منسوب ہے۔

 سوانح 
موزی موجودہ تینگژؤ، شانڈونگ میں پیدا ہوئے تھے۔ انھوں نے موزی مت مکتب فکر کی بنیاد رکھی جو کنفیوشس مت اور تاؤ مت کے مخالف تھا۔ ان کا فلسفہ مروجہ رسوم کی بجائے ضبط نفس، مشاہدۂ نفس اور استناد/معتبری پر زور دیتا ہے۔ متحارب ریاستوں کے دور کے دوران موزی مت سرگرم اور ترقی یافتہ اور کئی ریاستوں میں عروج پر تھا تاہم قانون پرست چِن سلطنت کے اقتدار میں آنے کے بعد اس کا زوال آ گیا۔ کہا جاتا ہے کہ اس دور کے دوران موزی مت کے کئی صحائف تباہ کر دیے گئے، جب چن شی ہوانگ کے حکم پر کتب نذر آتش اور علما کو زندہ درگور کیا گیا تھا۔ جب کنفیوشس مت ہان سلطنت کے دور میں نمایاں مکتب فکر بن گیا تو موزی مت کی اہمیت مزید گھٹ گئی حتیٰ کہ مغربی ہان سلطنت کے درمیانی عہد میں بالکل معدوم ہو گیا۔

موزی تمام تر چینی ثقافت میں کتاب ہزار حرفی (Thousand Character Classic) کی وجہ سے بچوں میں مقبول ہیں، ہزار حرفی صحیفہ میں داستان درج ہے کہ جب انھوں نے خالص سفید ریشم پر رنگ چڑھتے دیکھا تو وہ غمگین ہو گئے، جس نے ان کے درشتی (سادگی، عفت) کے خیال کو غیر مبہم و قابل فہم بنا دیا۔ چینی بولنے والوں کے موجودہ نوجوان شائقین کے لیے اُن کے مکتب فکر کی صورت اور اس کے بانی کو اینی میٹیڈ ٹی وی سلسلے ”دی لیجنڈ آف چِن“ کے ذریعے مقبول کیا گیا تھا۔

ائی (愛) کا تصور چوتھی صدی قبل مسیح میں کنفیوشس کے رین (仁 ، ”کریم النفسی“) کے رد عمل میں چینی فلسفی موزی کا منکشف کیا ہوا ہے۔ موزی نے چینیوں کے خاندان اور قبیلے سے متعلق حد سے زیادہ لگاؤ پر چڑھائی کرنے کو برا سمجھا اور اسے ”آفاقی محبت“ (جیان ائی، 兼愛) کے تصور سے بدلنے کی کوشش کی۔ اس میں انھوں نے کنفیوشس پسندوں سے براہ راست مباحثہ کیا جو یہ یقین رکھتے تھے کہ لوگوں کے لیے خاص معاملات میں خاص افراد کے متعلق متفکر ہونا فطری اور درست ہے۔ اس کے برعکس موزی سمجھتے تھے کہ لوگوں کو بنیادی طور پر سب کے لیے یکساں طور پر متفکر ہونا چاہیے۔

 حوالہ جات 

زمرہ:390 ق م کی دہائی کی وفیات
زمرہ:470 ق م کی دہائی کی پیدائشیں
زمرہ:اخلاقی نفسیات
زمرہ:اخلاقیات کے فلسفی
زمرہ:ایشیائی امن پسند
زمرہ:تاریخ کے فلسفی
زمرہ:تعلیم کے فلسفی
زمرہ:ثقافتی ناقدین
زمرہ:چینی ماہرین منطق
زمرہ:سیاسی فلاسفہ
زمرہ:عشق کے فلسفی
زمرہ:قانون کے فلسفی
زمرہ:ماہرین علمیات
زمرہ:معاشرتی فلاسفہ
زمرہ:معاشرتی ناقدین
زمرہ:ماہرین وجودیات
زمرہ:ماہرین اخلاقیات
زمرہ:قدیم چینی فلسفی
زمرہ:نفسیات کے فلسفی
زمرہ:ماہرین منطق
زمرہ:ماہرین مابعد الطبیعیات
زمرہ:فلاسفہ عقل
زمرہ:طبعی فلاسفہ
زمرہ:تہذیب کے فلاسفہ
زمرہ:سائنسی فلسفی
زمرہ:تاریخ افکار
زمرہ:تاریخ چین
زمرہ:چینی غیر افسانوی مصنفین
زمرہ:تارک الدنیا شخصیات
زمرہ:تاریخ فلسفہ
زمرہ:معاشرتی علوم کے فلسفی
زمرہ:تاریخ سائنس
زمرہ:مابعد الطبیعیاتی مصنفین
زمرہ:مصنفین فلسفہ
زمرہ:چینی مضمون نگار
زمرہ:منطق کی تاریخ
زمرہ:تاریخ اخلاقیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:منطق کے فلسفی